[{"text_idx": "#000000", "text": "Rhywun ar dy ochr di"}, {"text_idx": "#000002", "text": "Camdriniaeth ddomestig a thrais rhywiol \u2013 mae siarad amdano yn gallu bod yn sgwrs anodd a phoenus iawn. Ond, os yw hyn yn effeithio ti, yna mae\u2019n bwysig deall nad wyt ti ar ben dy hun. Mae yna lawer o lefydd sydd yn gallu cynnig gofod diogel, cyngor a chefnogaeth."}, {"text_idx": "#000004", "text": "Mae wythnos \u2018NO MORE\u2019 yn cael ei gynnal yn flynyddol i godi ymwybyddiaeth o gamdriniaeth ddomestig a thrais rhywiol. Y bwriad yw ysbrydoli pobl i wneud gwahaniaeth."}, {"text_idx": "#000005", "text": "Mae cael y sgyrsiau yma yn bwysig iawn er mwyn lledaenu\u2019r neges ei bod yn iawn i siarad am y pethau yma a bod cymorth ar gael i ti."}, {"text_idx": "#000006", "text": "Gall camdriniaeth ddomestig gynnwys trais corfforol, camdriniaeth economeg ac ariannol, camdriniaeth ar-lein, camdriniaeth seicolegol ac emosiynol, rheolaeth drwy orfodaeth (coervice control) a chamdriniaeth rywiol. Darganfod mwy yma."}, {"text_idx": "#000007", "text": "Mae trais rhywiol yn golygu unrhyw fath o weithred neu weithgaredd rhywiol na ddymunir, gan gynnwys re\u0302p, ymosodiad rhywiol, camdriniaeth rywiol a mwy. Darganfod mwy yma."}, {"text_idx": "#000008", "text": "Mae \u2018Safe Spaces\u2019 yn gynllun sydd yn darparu mannau diogel mewn dros 7,000 o fanciau, fferyllfeydd ac archfarchnadoedd yn y DU. Gall unrhyw berson sydd yn profi camdriniaeth ddomestig fynd yno a chael gwybodaeth am gefnogaeth camdriniaeth ddomestig. Gallant helpu ti i ffonio llinell gymorth, gwasanaeth cefnogol neu ffrindiau/teulu."}, {"text_idx": "#000009", "text": "Cychwynnodd \u2018Safe Spaces\u2019 fel rhan o\u2019r ymgyrch \u2018UK SAYS NO MORE\u2018. Yn ystod cyfnod clo Covid roedd pobl yn ei chael yn anodd cael help gan wasanaethau cymorth ac felly cychwynnwyd \u2018Safe Spaces\u2019 a \u2018Online Safe Spaces\u2019. Mae Mannau Diogel Ar-lein yn borth ar-lein ble gall pobl dderbyn cefnogaeth. Ni fydd yn dangos ar dy hanes pori. Clicia yma i ddarganfod mwy am Fannau Diogel Ar-lein."}, {"text_idx": "#000010", "text": "Gofyn am ANI os wyt ti angen help ar unwaith"}, {"text_idx": "#000011", "text": "Mae llawer o\u2019r llefydd diogel yn y DU hefyd yn cynnig y gwasanaeth \u2018Gofyn am ANI\u2018. Mae ANI yn golygu Angen Gweithredu ar Unwaith (Action Needed Immediately) ac mae\u2019n hysbysu\u2019r person dy fod di angen help ar unwaith am gamdriniaeth ddomestig. Bydd aelod o staff yn symud ti i le preifat lle byddant yn helpu ti i ffonio\u2019r heddlu, llinell gymorth camdriniaeth ddomestig neu deulu/ffrindiau."}, {"text_idx": "#000012", "text": "Nid oes rhaid iddo fod yn ddiweddar i gael help"}, {"text_idx": "#000013", "text": "Os wyt ti\u2019n oroeswr camdriniaeth ddomestig neu drais rhywiol sydd wedi digwydd yn y gorffennol, mae cymorth ar gael i ti o hyd. Gall camdriniaeth hanesyddol gael effaith arnat ti hyd heddiw ac mae\u2019n bosib cael help a chefnogaeth o hyd."}, {"text_idx": "#000014", "text": "Os wyt ti\u2019n adnabod unrhyw un sydd yn profi, neu wedi profi, camdriniaeth ddomestig neu drais rhywiol, yna anoga nhw i siarad a\u0302 rhywun a chwilio am help. Rhanna\u2019r erthygl yma a\u2019r dolenni isod gydag unrhyw un rwyt ti\u2019n credu bydda\u2019n buddio o gefnogaeth. Efallai nad ydynt yn ymwybodol bod angen cymorth arnynt."}, {"text_idx": "#000015", "text": "Mae posib lawr lwytho\u2019r app Bright Sky hefyd. Mae\u2019n cynnig cyngor a chefnogaeth os wyt ti\u2019n poeni am rywun. Gall helpu ti i ddeall arwyddion camdriniaeth, cynghori ar y ffordd orau i ymateb a sut i gael cefnogaeth."}, {"text_idx": "#000016", "text": "Os wyt ti yn (neu wedi) profi camdriniaeth ddomestig neu drais rhywiol yna mae yna lawer o wasanaethau sydd yn cynnig cefnogaeth. Dyma ychydig ohonynt:"}, {"text_idx": "#000018", "text": "Cymorth i Ferched \u2013 cefnogi goroeswyr gydag amrywiaeth o wasanaethau i helpu merched a phlant. Sgwrs fyw, cefnogaeth e-bost, llawlyfr goroeswyr a fforwm i siarad gyda goroeswyr eraill."}, {"text_idx": "#000024", "text": "Meic yw\u2019r llinell gymorth gwybodaeth, cyngor ac eiriolaeth i blant a phobl ifanc ledled Cymru. Cysyllta os wyt ti angen siarad a\u0302 rhywun am unrhyw beth sydd yn dy boeni. Mae\u2019n gyfrinachol ac am ddim. Mae\u2019r gwasanaeth yn agored rhwng 8yb a hanner nos pob dydd, ac mae posib cysylltu ar y ffo\u0302n, neges testun neu sgwrs ar-lein."}, {"text_idx": "#000025", "text": "Os yw\u2019n anodd i ti siarad a\u0302 rhywun, yna cer draw i\u2019n blog am gyngor, neu siarada gydag un o\u2019n cynghorwyr cyfeillgar ar wefan Meic, fydd yn gallu helpu ti i siarad a\u0302 rhywun."}, {"text_idx": "#000027", "text": "Am ddim o ffonau symudol. Ni fydd yn ymddangos ar y bil."}, {"text_idx": "#000028", "text": "Yn rhad ac am ddim!"}, {"text_idx": "#000029", "text": "Oes rhywun yn gwrando arnat ti?"}, {"text_idx": "#000030", "text": "Rhywun i wrando. Rhywun i'th gymryd o ddifrif. Rhywun i roi cyngor."}, {"text_idx": "#000034", "text": "Archwilio Perthnasau Agos a Rhywiol Gwahanol"}, {"text_idx": "#000036", "text": "Torri\u2019r Distawrwydd: Camdriniaeth a Thrais Rhywiol"}, {"text_idx": "#000037", "text": "Sut i Ymdopi Gyda Phobl Negyddol"}]